Ismét Európa legjobb fesztiválja lett a Sziget
Szerdán a hollandiai Groningenben jelentették be a 2014-es év legjobb európai fesztiváljait versenyre hívó European Festival Awards gyõzteseit.
A Sziget - 2012 után - ismét Európa legjobb nagyfesztiválja lett az European Festival Awards versenyén - közölte csütörtökre virradó éjszaka a Sziget Szervezõiroda.
Közleményük szerint szerdán késõ este, a hollandiai Groningenben jelentették be a 2014-es év legjobb európai fesztiváljait versenyre hívó European Festival Awards gyõzteseit.
A Sziget három kategóriában is a döntõsök között várta a végeredményt a verseny díjátadó gáláján. A három éve a "Legjobb Nagyfesztivál" elismerést besöprõ fesztivál ezúttal ismét elnyerte a legnagyobb nemzetközi fesztivál-elismerés "fõdíját", azaz a nagyfesztiválok kategóriában az elsõ helyezést. Olyan rendezvényeket elõzött meg, mint a Roskilde, a Tomorrowland, a Rock Werchter vagy a Rock am Ring - ismertetik.
A "szigetes" fesztiválok, azaz az óbudai Sziget fesztivál, a VOLT Fesztivál, és a MasterCard Balaton Sound, illetve a Nagyon Balaton egyik zászlóshajójaként megismert B.my.Lake összesen öt kategóriában szerepelt a 2014-es év Európa legjobb fesztiváljait díjazó European Festival Awards versenyében. Mindegyik fesztivál - a saját mezõnyében - a legjobbak között végzett.
"Hihetetlen, hogy második alkalommal is elnyertük ezt a jelentõs díjat ebben az erõs mezõnyben" - mondta a közlemény szerint Gerendai Károly, a Sziget fõszervezõje, aki szerint az utóbbi évek fejlesztései, a szolgáltatások bõvítése, az izgalmas látványvilág valamint a kulturális sokszínûség, a nemzetköziségébõl és a változatos programkínálatból adódó egyedi hangulat mind-mind hozzájárult ahhoz, hogy a Sziget megerõsítette pozícióját és ismét megszerezte az öreg kontinens legjobb nagyfesztiváljának járó elismerést.
fesztivál zene